b'\n_START_ARTICLE_\nFormel 1-sesongen 1962\n_START_SECTION_\nOppsummering av sesongen\n_START_PARAGRAPH_\nFerrari ble fullstendig overskygget i 1962, delvis som f\xc3\xb8lge av interne omveltninger og delvis fordi de britiske teamene hadde gjort store framskritt. BRM lyktes endelig med Graham Hill, som vant f\xc3\xb8rermesterskapet etter en kamp hele sesongen med Jim Clark i Team Lotus, som kj\xc3\xb8rte den revolusjonerende Lotus 25. Dan Gurney ga Porsche deres eneste Grand Prix-seier p\xc3\xa5 Rouen, og Coopers seier i Monaco skulle bli teamets siste fram til 1966. Lola foretok det f\xc3\xb8rste av sine sporadiske framst\xc3\xb8t innen Grand Prix-racing, og Jack Brabham dukket opp som konstrukt\xc3\xb8r og scorte sine f\xc3\xb8rste poeng i sin egen bil. En alvorlig ulykke f\xc3\xb8r sesongstart gjorde at Stirling Moss aldri kj\xc3\xb8rte et Grand Prix-l\xc3\xb8p igjen. Ricardo Rodriguez ble den yngste f\xc3\xb8reren til \xc3\xa5 ta mesterskapspoeng da han tok fjerdeplassen i Belgia, 20 \xc3\xa5r og 123 dager gammel. Rekorden skulle bli st\xc3\xa5ende i 38 \xc3\xa5r til Jenson Button slo den i Brasils Grand Prix 2000, 20 \xc3\xa5r og 67 dager gammel.'